Diari Oficial de la Generalitat Valenciana


Sumari del DOGV 3983, del 20-04-2001 (2001/2851)

ACORD de 28 de febrer de 2001, de la Comissió Territorial d'Urbanisme de Castelló, relatiu a la modificació puntual del Pla General de Vila-real en l'àmbit de la Unitat d'Execució I-27.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2851


Data del document
:   28-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme

ACORD de 28 de febrer de 2001, de la Comissió Territorial d'Urbanisme de Castelló, relatiu a la modificació puntual del Pla General de Vila-real en l'àmbit de la Unitat d'Execució I-27. [2001/2851]
  
Vist l'expedient relatiu a la modificació puntual del Pla General de Vila-real en l'àmbit de la Unitat d'Execució I-27, i de conformitat amb els següents:
  
Antecedents
  
Primer
  
El ple de l'Ajuntament de Vila-real va acordar exposar al públic la modificació per Acord de 31 de juliol de 2000, cosa que es va dur a terme mitjançant anuncis inserits en el diari Mediterráneo de 16 d'agost de 2000 i en el Diari Oficial de la Generalitat Valenciana de 6 de setembre de 2000. Transcorregut el període d'informació al públic, durant el qual es va presentar una al·legació, el ple va aprovar provisionalment la modificació en sessió de 30 d'octubre de 2000, després d'això és remet per a aprovació definitiva el 21 de novembre de 2000.
  
Mitjançant escrit del Servei Territorial d'Urbanisme de Castelló de 23 de novembre de 2000 es va oferir a l'Ajuntament la possibilitat que aclarira si la modificació complia o no determinat precepte de la legislació urbanística. Com a conseqüència d'això, l'Ajuntament va elaborar un nou document que va ser aprovat de nou pel ple de l'Ajuntament de Vila-real en sessió de 29 de gener de 2001.
  
Segon
  
El projecte consta de memòria i plans.
  
Tercer
  
L'objecte del projecte és introduir unes xicotetes alteracions en l'ordenació detallada de la Unitat d'Execució I-27 del sòl urbanitzable industrial amb ordenació detallada.
  
Segons s'assenyala en la memòria de la modificació, les característiques físiques i l'estructura de la propietat de la unitat són els factores que justifiquen la modificació. S'elimina per innecessari el vial perimetral en la part recaient al barranc de Ratils i es proposa una altra trama viària. Com a conseqüència de la cartografia detallada de la qual en l'actualitat disposa l'Ajuntament es constata que les superfícies que figuraven en el Pla General són inexactes, atés que la superfície total real és 1,63% més gran.
  
La nova ordenació manté la proporció anteriorment existent entre superfície edificable i sòl dotacional viari. El resum és el següent:
  
 Planejament vigent Modificació
  
Sòl industrial 72.963 m² 74.153,59 m²
  
Vials 14.387 m² 14.621,76 m²
  
Total 87,350 m² 88.775,35 m²
  
Fonaments de dret
  
Primer
  
La tramitació de la modificació ha sigut correcta, de conformitat amb el que estableixen els articles 38 i següents de la LRAU.
  
Segon
  
La documentació està completa, a l'efecte del compliment d'allò que estableix l'article 27 de la LRAU.
  
Tercer
  
La modificació que s'examina suposa la introducció d'alteracions en l'ordenació detallada del d'uns vials municipals.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i en aquests casos l'administració té d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística (LRAU) arreplega clarament aquesta línia jurisprudencial. Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta Llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
D'aquesta manera, la resolució autonòmica d'aprovació s'ha de limitar en aquest cas a dur a terme un control de mera legalitat del contingut de la modificació.
  
Quart
  
En el cas que ens ocupa, durant el període consultiu regulat en l'article 39.1 de la LRAU es va plantejar la qüestió de si la modificació complia el que estableix el paràgraf tercer de l'article 17 de l'annex del RPCV. Com se sap, aquest precepte estableix, això mitjançant l'exigència del compliment d'una equació, que les modificacions de planejament mantinguen la proporció anteriorment existent entre edificabilitat i dotacions.
  
La nova documentació aprovada per l'Ajuntament de Vila-real el 29 de gener de 2001, que incrementa el sòl dotacional viari previst en el document aprovat el 30 d'octubre de 2000, compleix clarament el que estableix el citat precepte reglamentari, per la qual cosa no hi ha ja cap inconvenient que es formule a l'aprovació definitiva de la modificació.
  
Cinqué
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director General d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que, en el cas de municipis de menys de 50.000 habitants, tindrà directament l'efecte de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament la modificació puntual del Pla General de Vila-real en l'àmbit de la Unitat d'Execució I.27.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.